Han nevnes allerede som en viktig person i kong Davids regjeringstid. Her dukker han uventet opp etter erobringen av Jerusalem som prest ved siden av Abjatar, uten at noe sies om hvor han kommer fra. Under kong David ser disse to prestene ut til å være jevnbyrdige, men i striden om kong Davids etterfølger støttet de hver sitt kongsemne. Da Sadoks parti gikk av med seieren, siden Salomo ble valgt til konge, ble Abjatar avsatt og forvist fra Jerusalem. Sadoks navn ser ut til å inngå i kongenavnene Melkisedek (Melki-Sadok), Salems konge og El-prest, og Adonizedek (Adonis-Sadok).